ساتوشی کون

ساتوشی کون (جاپانی: 今 敏)، ایک جاپانی فلمی ہدایت کار، مانگا کے فنکار اور انیمیٹر تھے جن کی پیدائش ساپورو، جاپان میں ہوئی اور انجمن جاپانی اینیمیشن تخلیق کار کے رکن تھے۔ انھوں نے موساشینو جامعہ فنون سے ترسیمی ڈیزائن کے شعبے سے تعلیم مکمل کی۔ وہ اپنی معروف فلموں پرفیکٹ بلو (1997ء)، میلینیئم ایکٹرس (2001ء)، ٹوکیو گاڈفاتھرس(2003ء)، پاپریکا(2006ء) اور اپنے سیریز پارانویا ایجنٹ (2004ء) کے لیے جانے جاتے ہیں۔ ان کا انتقال سرطان لبلبہ سے ہوا، 46 سال کے عمر میں۔

 ابتدائی زندگی 
ساتوشی کون 12 اکتوبر 1963ء کو پیدا ہوئے۔  اپنے والد کی ملازمت کی منتقلی کی وجہ سے کون کی تعلیم چوتھی ابتدائی جماعت سے لے کر دوسری مڈل اسکول کی جماعت تک ساپورو میں تھی۔ کون سیہو تاکیزاوا، ایک مانگا کے فنکار، کا جماعت میں تھا اور ان کا قریبی دوست تھا۔ ہوکائیڈو کشیرو کوریو ہائی اسکول میں رہنے کے دوران، کون اینیمیٹر بننے کی خواہش رکھتا تھا۔  کون نے 1982ء میں موساشینو جامعہ فنون میں ترسیمی ڈیزائن پڑھنا شروع کیا۔ 

 ابتدائی پیشہ ورانہ زندگی 
کالج میں رہنے کے دوران، کون نے مختصر مانگا "توریکو" (1984ء) کے ساتھ مانگا کے فنکار کی حیثیت سے اپنا آغاز کیا اور ینگ میگزین (کوڈنشا) کے زیر اہتمام 10ویں سالانہ ٹیٹسویا چیبا ایوارڈز میں دوسرا مقام حاصل کیا۔  اس کے بعد، اسے کٹسوہیرو اوٹومو کے معاون کے طور پر کام ملا۔  1987ء میں کالج سے تعلیم مکمل کرنے کے بعد، کون نے جلدِ واحد مانگا "کیکیسن" (1990ء) تحریر کیا اور اوٹومو کی براہ راست ایکشن فلم "ورلڈ اپارٹمنٹ ہارر" کے لیے مکالمہ لکھا۔ 

1991ء میں، کون نے پہلی بار اینیمے میں اور فلم روجن زیڈ کے پس منظر کے ڈیزائن پر کام کیا، جسے اوٹومو نے لکھا تھا۔ 

انھوں نے 1992ء میں ایک منظرنامہ نگار، روپ بندی کے فنکار اور پس منظر کے فنکار کے طور پر کام کرنا شروع کیا "میگنیٹک روز" (ہدایت کاری کوجی موریموٹو نے کی تھی) پر، جو کٹسوہیرو اوٹومو کی "یادیں" کے تین مختصر فلموں میں سے ایک ہے (1995ء میں منظر عام پر لائی گئی) ۔  یہ پہلا موقع تھا جب انھوں نے اپنے کام کے موضوع کے طور پر "افسانہ اور حقیقت کے ملاوٹ" کو اپنایا۔

کون دیگر متحرک فلموں کے ساتھ ساتھ 1993ء میں ممورو اوشی کی "پاتلبور 2: دی مووی" میں پانچ ترتیب فنکاروں میں سے ایک تھا۔  انھوں نے "او وی اے جوجوز بزار ایڈوینچر" کی دوسرا قسط میں کلیدی اینیمیٹر کے طور پر کام کیا اور انھوں نے پانچویں قسط کے مصنف اور اسٹوری بورڈ کے فنکار کے طور پر بھی کام کیا۔ 

کون نے پھر ممورو اوشی کے ساتھ مانگا "سیرافیم: ونگز آف 266,613,336" پر کام کیا، جسے اوشی نے لکھا تھا اور کون نے نقش کیا تھا۔ مانگا کو 1994ء سے، ماہانہ اینیمی رسالہ "اینیمیج" میں شامل کیا گیا تھا۔ تاہم، جیسے جیسے سلسلہ آگے بڑھتا گیا، کون اور اوشی کی رائے منقسم ہو گئی اور سلسلہ وقفے پر چلا گیا اور نامکمل رہا۔  اس کام کے بعد، کون نے مانگا کے فنکار کی حیثیت سے اپنا پیشہ ختم کیا اور خود کو انیمیشن بنانے کے لیے وقف کر دیا۔

 ہدایت کاری 
1997ء میں، کون نے اپنے ہدایت کاری کے آغاز کے پہلے فلم پر کام کرنا شروع کیا، پرفیکٹ بلو (یوشیکازو تاکیوچی کی ہم نامی ناول کی بنیاد پر)۔ ان کی پہلی فلم تھی جس کی اشاعت "میڈ ہاؤس" نے کی اور ساز کار ماساؤ مارویاما نے کون کو مدعو کی، کیونکہ وہ کون کا "جوجوز بزار ایڈوینچر" کے کام سے دلچسپی رکھتا تھا۔ ابتدائی طور پر، کون مسودہ سے خوش نہیں تھا، جو ناول کی بنیاد پر تھی اور اس میں تبدیلیاں کرنے کی درخواست کی۔ ناول کا مصنف یوشیکازو تاکیوچی نے کون کو کسی بھی تبدیلیاں کرنے کی اجازت دی، لیکن تاکیوچی نے کہا کہ ناول کے 3 اہم عناصر (صنم ستارہ، دہشت، تعاقب کناں) کو شامل کرنا ضروری تھا۔ منظرنامہ سادایوکی مورائی نے لکھا، جنھوں نے "حقیقی اور مجازی دنیا کی ملاوٹ" کے تصور پر کام کیا۔

پرفیکٹ بلو کے بعد کون یاسوتاکا سوسوئی کے ناول "پاپریکا" کی بنیاد پر ایک نئی فلم بنانا چاہتے تھے۔ تاہم، اس فلم کی تخلیق تاخیر ہوئی تھی کیونکہ پرفیکٹ بلو کے تقسیم کار مشارکت دیوالیہ ہو گئے تھے۔

2002ء میں، کون کی دوسری فلم "ملینیم ایکٹرس" منظر عام پر آئی۔ "گو فش پکچرز"، جو ڈریم ورکس سے تعلق رکھتے ہیں، اس فلم کی شمالی امریکی نمائش کے تقسیم کار مشارکت تھے۔ فلم کا مرکز بنیادی طور پر ایک سبکدوش شدہ اداکارہ پر ہوتا ہے، جو پراسراری طور پر عوام کی آنکھوں سے اوجھل ہو جاتی ہے اپنی پیشہ کے عروج میں۔ فلم کا بجٹ، پرفیکٹ بلو کے جیسا، تقریباً 12 کروڑ ین تھا۔ملینیم ایکٹرس پرفیکٹ بلو سے زیادہ تنقیدی اور مالیاتی کامیابی حاصل ہوئی اور فلم کو کئی انعامات ملے۔ منظرنامہ سادایوکی مورائی نے لکھا، جو "حقیقت اور سوچ کے ملاوٹ" کا تصور کو استفادہ کیا۔ ملینیم ایکٹرس کون کی پہلی فلم تھی جس پر سوسومو ہیراساوا نے کام کیا، جو بہت عرصے سے کون کا پسندیدہ موسیقار رہا۔

2003ء میں، کون کی تیسری فلم "توکیو گاڈفاتھرس" منظر عام پر لایا گیا۔ اس کا تقسیم کار مشارکت، شمالی امریکی نمائش کے لیے ڈیسٹینیشن فلمز تھا، جو سونی پکچرز سے تعلق رکھتے ہیں۔ فلم کا مرکز تین بے گھر لوگ پر ہے، جن کو ایک بچہ ملتا ہے توکیو میں، کرسمَس ایو کو اور یہ تین لوگ اس بچے کے ماں باپ کی تلاش کرتے ہیں۔ اس فلم کا بجٹ کون کی دوسری فلمیں سے زیادہ تھا (تقریباً 30 کروڑ ین)۔ فلم بے گھری کے موضوع پر مرکوز ہے، لیکن ایک طربیاتی انداز سے پیش کیا گیا ہے۔ منظرنامہ کئیکو نوبوموتو نے لکھا۔ یہ کون کی پہلی فلم تھی جس میں سیلیولوئڈ اینیمیشن کی بجائے، ڈیجیٹل اینیمیشن استعمال کیا گیا۔

2004ء میں، کون نے ایک 13 قسطوں کا ٹیلی ویژن سلسلہ منظر عام پر لایا، جس کا نام ہے "پارانویا ایجنٹ" ، جس میں کون پھر سے حقیقت اور تصور کے ملاوٹ کا موضوع اور اس کے علاوہ مختلف سماجی تصورات پر غور کرتا ہے۔ کون نے اس سلسلے میں اپنے غیر استعمال شدہ موضوعات کو استفادہ کیا جو کون کی نظر سے اچھے تھے لیکن کسی ایک فلم کے لیے مناسب نہیں تھے۔

 حوالہ جات